钦定古今图书集成/明伦汇编/宫闱典/第022卷 > 《郭太后哀册》晋·陈寿
## 钦定古今图书集成/明伦汇编/宫闱典/第022卷 > 《郭太后哀册》晋·陈寿

“惟青龙三年三月壬申，皇太后梓宫启殡，将葬于首
阳之西陵。哀子皇帝𠮏亲奉册祖载，遂亲遣奠。叩心
擗踊，号咷仰诉。痛灵魂之迁幸，悲容车之向路。背三
光以潜翳，就黄垆而安厝。呜呼哀哉！”昔二女妃虞，帝
道以彰；三母嫔周，圣善弥光。既多受祉，享国延长。哀
哀慈妣，兴化闺房。龙飞紫极，作合圣皇。不虞中年，暴
罹灾殃。愍予小子，茕茕摧伤。魂虽永逝，定省曷望。呜
呼哀哉！